Publication: Magyar Közlöny
Issue: MK-2001-64 (Year: 2001, Number: 64)
Era: 1990-2004
Section: magatartást visszamenőlegesen nyilvánítana jogellenessé.” [32/1993. (V. 28.) AB határozat, ABH 1993, 455.]
Paragraph Index: 612

magatartást visszamenőlegesen nyilvánítana jogellenessé.” [32/1993. (V. 28.) AB határozat, ABH 1993, 455.] Az Ét. 21. §-a alapján a települési önkormányzat rendelettel változtatási tilalmat írhat elő. Az érintett ingatlanok tulajdonosai kötelesek tűrni azt, hogy meghatározott ideig (legfeljebb azonban az önkormányzati rendelet hatálybalépését követő 3 évig) az ingatlanokon nem folytatható az Ét. 22. §-ában taxatíve felsorolt építési és egyéb tevékenység. Az Ör. vizsgált 5. §-ának „rendelkezéseit a folyamatban lévő ügyekre is alkalmazni kell” szövegrésze azt jelenti, hogy minden olyan ügyben, amely jogerős közigazgatási határozattal még nem zárult le, annak befejezéséig, azaz a folyamatban lévő építésügyi hatósági eljárás során már alkalmazni kell a tilalmi rendelkezéseket. Az Ör.-ben meghatározott változtatási tilalom új kötelezettséget jelent a folyamatban lévő építésügyi hatósági ügyekben érintett ingatlantulajdonosokra nézve. Ez a kötelezettség visszamenőleges hatályú, mert megváltoztatja az építésügyi hatósági eljárás kezdeményezésekori körülményeket, olyan új kötelezettséget keletkeztet, amely a kérelem benyújtásakori jogszabályi előírások szerinti — esetlegesen az érintett ingatlantulajdonos (ügyfél) számára pozitív döntést eredményező — hatósági eljárást az ügyfél szempontjából negatív módon befolyásolja.

Source: https://magyarkozlony.hu/hivatalos-lapok/57857c23b6f3f21e2eb76343289a9b6fcf39ec00/dokumentumok/babb2f1edae46410d9680aaaefeb53bf7fbceeff/letoltes